open-index/open-wikipedia-markdown huggingface dataset:
Martti Räsänen (näyttelijä)

**Martti Johannes Räsänen** (9. helmikuuta 1920 Viipurin maalaiskunta – 17. lokakuuta 2002) oli suomalainen näyttelijä, teatterinjohtaja ja teatteriohjaaja. Räsäsen pisin kiinnitys oli Joensuun kaupunginteatteriin.

## Ura
Martti Räsäsen vanhemmat olivat Juho Fredrik Räsänen ja Miina Kärkkäinen. Hänen ensimmäinen aviopuolisonsa oli näyttelijä Lahja Thure. Vuonna 1947 solmittu liitto päättyi eroon 1961. Räsänen aloitti ammattiuransa Varkauden Työväen Näyttämöllä 1945–1947, mitä seurasi useita parin vuoden mittaisia kiinnityksiä eri teattereihin ja pesti Riihimäen teatterin johtajana 1958–1961. Hän toimi Varkauden teatterin ohjaajana 1961–1965 ja johtajana 1965–1972. Uran viimeinen vaihe oli Joensuun kaupunginteatterin ohjaajana ja näyttelijänä 1972–1985.

Räsäsen varhaisia rooleja olivat esimerkiksi Klaus Kurki (*[[Elinan surma]]*) ja Turkka (*[[Tukkijoella (näytelmä)|Tukkijoella]]*). Rooliluettelo karttui Ryhtilän osalla komediassa *Miljoonavaillinki*, Tevjen osalla musikaalissa *[[Viulunsoittaja katolla]]* ja Aleksis Kiven osalla näytelmässä *Kivi, jonka rakentajat hylkäsivät* sekä lukuisilla muilla tehtävillä. Räsänen näytteli myös operettiosia.

Räsänen ohjasi muun muassa näytelmät *[[Lapualaisooppera]]*, *[[Niskavuoren naiset]]*, *Rouva Suorasuu*, *Täällä Pohjantähden alla* ja operetin *Havaijin kukka*.

Räsäsellä oli Kolehti-Kolehmaisen rooli televisioelokuvassa *[[Kätkäläinen]]* (1980). Hänen ainoa valkokangastehtävänsä oli syyttäjän rooli Yrjö Nortan rikoselokuvassa *[[Kolmas laukaus]]* (1959).

## Lähteet
*
*
*
*
*

### Viitteet
Nyss

**Nyss** (lyhenne sanoista *Nyheiter frå Stranda og Sykkylven*) on norjalainen paikallislehti, joka kattaa Strandan ja Sykkylvenin kunnat. Se perustettiin vuonna 2021 yhdistämällä *[[Sunnmøringen]]* ja *[[Sykkylvsbladet]]*. Lehti ilmestyy paperisena kahdesti viikossa ja kuuluu Polaris Media -konserniin.
## Lähteet

## Aiheesta muualla
* Lehden verkkosivut
Strandan kirkko (Stranda)

**Strandan kirkko** () on Strandan kunnassa Møren ja Romsdalin läänissä Norjassa sijaitseva kahdeksankulmainen puukirkko vuodelta 1838.
## Lähteet

## Aiheesta muualla
El Bilal Touré

**El Bilal Touré** (s. 3. lokakuuta 2001 Adjamé, Norsunluurannikko) on malilainen jalkapalloilija, pelipaikaltaan hyökkääjä. Hän edustaa Italian Serie A:ssa pelaavaa Atalantaa.

Touré siirtyi vuonna 2016 Norsunluurannikolta malilaisseura Afrique Football Éliteen, jota hän edusti vajaat neljä vuotta. Tammikuussa 2020 hän siirtyi Ranskaan Stade de Reimsiin, jossa hän pelasi 64 Ligue 1 -ottelua ja teki niissä yhdeksän maalia. Syyskuussa 2022 hän siirtyi espanjalaisseura Almeríaan, jossa hän pelasi 21 La Liga -ottelua ja teki seitsemän maalia. Heinäkuussa 2023 hän siirtyi italialaiseen Atalantaan. Hän on pelannut kaudella 2023–2024 pitkäaikaisesta loukkaantumisesta toivuttuaan Serie A:ssa kahdeksan ottelua, joissa hän on tehnyt kaksi maalia. Kauden 2023–2024 Eurooppa-liigassa Atalanta on edennyt loppuotteluun ja Touré on pelannut kolme ottelua sekä tehnyt yhden maalin toisessa välieräottelussa Olympique de Marseillea vastaan.

Touré pelasi Malin joukkueen avauskokoonpanossa vuoden 2019 alle 20-vuotiaiden Afrikan-mestaruuskilpailuissa, joissa Mali voitti kultaa. Touré pelasi Malin A-maajoukkueessa ensimmäisen kerran lokakuussa 2020 Ghanaa vastaan ja teki heti maalin, kuten myös toisessa A-maaottelussaan marraskuussa 2020 Namibiaa vastaan. Hän on pelannut huhtikuun 2024 loppuun mennessä 17 A-maaottelua ja tehnyt niissä seitsemän maalia. Tammikuussa 2022 hän pelasi Afrikan-mestaruuskilpailuissa kaksi ottelua mutta oli kahdesta alkulohko-ottelusta poissa tultuaan ajetuksi ulos kentältä ensimmäisessä alkulohko-ottelussa Tunisiaa vastaan.

## Lähteet
Éderson (jalkapalloilija, 1999)

**Éderson José dos Santos Lourenço da Silva**, pelaajanimeltään **Éderson** (s. 7. heinäkuuta 1999 Campo Grande) on brasilialainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Atalantaa.

Éderson edusti kotimaansa pääsarjassa Cruzeiroa, Corinthiansia ja lainasopimuksella Fortalezaa. Hän siirtyi Italiaan tammikuussa 2022 ja pelasi puolen vuoden aikana Salernitanassa 15 Serie A -ottelua, joissa hän teki kaksi maalia. Hän siirtyi kesällä 2022 Atalantaan. Kaudella 2022–2023 hän pelasi Serie A:ssa 35 ottelua, joista 25 ottelua avauskokoonpanossa, ja teki niissä yhden maalin. Kaudella 2023–2024 hän on pelannut 34 Serie A -ottelua, joissa hän on ollut 31 kertaa avauskokoonpanossa ja tehnyt kuusi maalia. Kauden 2023–2024 Eurooppa-liigassa Atalanta on edennyt loppuotteluun ja Éderson on pelannut 11 ottelua sekä tehnyt yhden maalin.

Éderson pelasi Brasilian alle 20-vuotiaiden maajoukkueessa yhden maaottelun lokakuussa 2018.

## Lähteet
Pentti Lähde

**Pentti Kullervo Lähde** (30. huhtikuuta 1917 Turku – 26. joulukuuta 1981) oli suomalainen näyttelijä, teatterinjohtaja ja teatteriohjaaja.

## Ura
Pentti Lähteen vanhemmat olivat toimittaja Ernst Vilhelm Lähde ja Lahja Maria Hurme. Lähde aloitti taiteellisen uransa iltanäyttelijänä Turun Työväen Teatterissa 1941–1945 ja jatkoi Nummenmäen Työväen Näyttämön ohjaajana 1945–1949. Sitä seurasivat pitkät rupeamat Työväen Näyttämöiden Liiton ohjaajana 1949–1963 ja Riihimäen teatterin johtajana 1963–1973. Uransa viimeisessä vaiheessa vuodesta 1973 alkaen Lähde toimi Seinäjoen kaupunginteatterin johtajana.

Lähde näytteli uransa alussa muun muassa kappaleessa *[[Sysmäläinen]]*. Uran edetessä hän keskittyi ohjaamiseen. Lähde ohjasi näytelmät *Justiina*, *[[Lapualaisooppera]]*, *[[Niskavuoren Heta (näytelmä)|Niskavuoren Heta]]*, *[[Papin perhe]]*, *[[Punainen viiva (romaani)|Punainen viiva]]*, *Suutarin tyttäret*, *[[Täällä Pohjantähden alla|Täällä Pohjantähden alla I]]*, *Täällä Pohjantähden alla II*, *Varsovan ghetto* ja useita muita.

Teatteriuransa ohella Lähde näytteli pieniä sivuosia muutamissa suomalaisissa elokuvissa (*[[Kolmas laukaus]]* (1959), *[[Täällä Pohjantähden alla (vuoden 1968 elokuva)|Täällä Pohjantähden alla]]* (1968), *Matti ja Mathilda* (televisioelokuva, 1975)).

## Lähteet
*
*
*
*

### Viitteet
Hellesylt

**Hellesylt** on taajama Strandan kunnassa Møren ja Romsdalin läänissä Norjassa. Taajaman pinta-ala on 0,4 neliökilometriä ja asukasluku 241 vuonna 2023.
## Lähteet
Are Kalvø

**Are Kalvø** (s. 31. joulukuuta 1969 Stranda) on norjalainen kirjailija ja koomikko. Hän tuli 1990-luvulla tunnetuksi *Hallo i uken* -satiiriohjelman juontajana NRK:lla. Kalvø on kirjoittanut humoristisia kirjoja, joissa hän muun muassa leikittelee nykynorjalaisten tiedostamattomilla käytösmalleilla. Lisäksi hän tekee stand upia ja revyitä.
## Bibliografia
* *Absolutt Oslo* (1994)
* *Store nordmenn* (1995)
* *Kunsten å vere neger* (1996)
* *Men fjernkontrollen min får du aldri* (1997)
* *Harry* (1999)
* *Syden* (2002)
* *Bibelen 2* (2002, Steffen Kvernelandin kanssa)
* *Greatest hits, vol. 1* (2003)
* *Nød* (2004)
* *Greatest hits, vol. 2* (2004)
* *Våre venner kinesarane* (2007)
* *Greatest hits, vol. 3* (2009)
* *Ny grunnlov* (2013)
* *Are Kalvø på scenen: teater-, revy- og standup-tekstar: historier om og frå det middels ville livet på scenen* (2016)
* *Hyttebok frå helvete* (2018) 
## Lähteet

## Aiheesta muualla
Andrei Belousov

**Andrei Belousov** (s. 17. maaliskuuta 1959) on venäläinen taloustieteilijä, joka nimitettiin Venäjän puolustusministeriksi toukokuussa 2024. Edellisessä hallituksessa hän oli varapääministeri.

Belousov opiskelli taloustiedettä Moskovan valtionyliopistossa ja väitteli vuonna 2006.

Belousovilla ei ole sotilastaustaa, mutta hänellä on osaamista ja kiinnostustaa korkean teknologian aseita, kuten droneja kohtaan. Vuonna 2023 Belousov ilmoitti suunnitelmista rakentaa 18&nbsp;000 suurta ja keskikokoista dronea vuonna 2024. Hän käynnisti uuden toimialan, miehittämättömien ilmailujärjestelmien valmistuksen.

On myös arveltu, että Kreml toivoo, että Belousovin kokemus taloustieteilijänä tehostaisi sotilasmenoja ja vähentäisi korruptiota.

## Lähteet
Caritasbrønden

**Caritasbrønden** on Kööpenhaminan vanhin suihkulähde. Se valmistui kuningas Kristian IV:n toimesta vuonna 1608 ja sijaitsee Gammeltorv-aukiolla, joka oli tuohon aikaan kaupungin keskus. Suihkulähteen päällä on saksalaisen Statius Otton suunnittelema äitiä ja kahta lasta esittävä patsas. ”Caritas” tarkoittaa latinaksi lähimmäisenrakkautta. Patsaiden valamisessa käytetty pronssi saatiin kirkonkelloista, jotka oli takavarikoitu tykkien valmistusta varten. Alun perin naisfiguurin nänneistä ja poikahahmon peniksestä suihkusi vettä, mutta tätä pidettiin 1800-luvulla sopimattomana, ja reiät tukittiin vuonna 1857. Ne on sittemmin avattu uudelleen.

Suihkulähdettä pidetään yhtenä Kööpenhaminan tärkeimmistä renessanssin muistomerkeistä.

## Kuvia

Guldæbler i Caritasbrønden 03.jpg|Kuninkaan, kuningattaren ja kruununperijän syntymäpäivinä sekä perustuslain päivänä (5. kesäkuuta) lähteeseen lisätään kolme kultaista palloa.
Caritas Well - statue.jpg|Lähikuva patsaasta.


## Lähteet

## Aiheesta muualla
Agatharkhos Samoslainen

**Agatharkhos** (, ; toimi 416/415 eaa.) oli antiikin kreikkalainen taidemaalari, joka oli kotoisin Samoksesta.

Agatharkhos oli Eudemoksen poika ja Alkibiadeen ja Zeuksiin aikalainen. Hänen teoksistaan tiedetään vain vähän, mutta hän ei vaikuta olleen erityisen ansiokas taidemaalari; hän kehui ansiokseen lähinnä sitä, että teki teoksensa helposti ja nopeasti. Plutarkhos, ja Andokides pidempänä, kertovat anekdootin siitä, kuinka Alkibiades houkutteli hänet kotiinsa ja piti hänet siellä kolme kuukautta, saaden hänet koristelemaan talonsa maalauksin. Mainittu Andokideen puhe vaikuttaa ajoittuvan Meloksen tuhon vuonna 416 eaa. jälkeen ja ennen Sisilian sotaretken alkua vuonna 415 eaa., mikä ajoittaa Agatharkhoksen tarkasti.

Joskus samoslainen Agatharkhos on nähty samana kuin toinen taidemaalari, Agatharkhos Ateenalainen, joka toimi Aiskhyloksen aikana. Tämän toisen Agatharkhoksen on kuitenkin täytynyt elää ainakin 50 vuotta Agatharkhos Samoslaista aiemmin.

## Lähteet
Agatharkhos Syrakusalainen

**Agatharkhos** (, ; 400-luku eaa.) oli antiikin kreikkalainen sotilas, joka oli kotoisin Syrakusasta. Hän toimi 12 laivan muodostaman osaston komentajana Ateenan laivastoa vastaan ateenalaisten Sisilian sotaretken aikaan vuonna 413 eaa. Myöhemmin samana vuonna hän oli yksi syrakusalaisista sotapäälliköistä Syrakusan satamassa käydyssä ratkaisevassa taistelussa.

## Lähteet
Alkisthene

**Alkisthene** (, ) oli antiikin kreikkalainen naispuolinen taidemaalari. Plinius vanhempi mainitsee erään hänen maalauksensa, joka esitti tanssijaa. Muutoin hänestä ei tiedetä mitään.

## Lähteet
Anaksandra (taidemaalari)

**Anaksandra** (, ; 200-luku eaa.) oli antiikin kreikkalainen taidemaalari. Hän oli taidemaalari Nealkeen tytär ja toimi noin vuoden 228 eaa. tienoilla.

## Muissa yhteyksissä

Kansainvälinen tähtitieteellinen unioni nimesi Venuksessa sijaitsevan 20 kilometriä halkaisijaltaan olevan kraatterin Anaksandran muistoksi. Caroline B. Cooney nimesi Troijan sotaan sijoittuvan romaanin *Goddess of Yesterday* päähenkilön Anaksandraksi.

## Lähteet
Anaksandra

**Anaksandra** (, ) voi viitata seuraaviin antiikin kreikkalaisiin henkilöihin:

* Anaksandra, Kleonain prinsessa ja Spartan kuningatar
* Anaksandra (200/100-luku eaa.), taidemaalari

## Lähteet
Antifilos Egyptiläinen

**Antifilos Egyptiläinen** eli **Antifilos Naukratislainen** (, ; 300-luku eaa.) oli antiikin kreikkalainen taidemaalari, joka oli kotoisin Naukratiista Egyptistä.

Antifilos oli Ktesidemoksen oppilas ja Apelleen aikalainen ja kilpailija. Hän siirtyi jo nuorena Egyptistä Makedonian hoviin, missä hän maalasi muotokuvia Filippos II:sta ja Aleksanterista. Myöhemmän osan elämästään hän vietti jälleen Egyptissä Ptolemaioksen hovissa, ja teki muun muassa maalauksen, joka esitti tätä metsästämässä. Näin Antifilos toimi selvästi 300-luvun eaa. jälkimmäisellä puoliskolla. Ptolemaioksen hovissa Antifilos syytti Apellesta väärin perustein, mutta kärsi tappion, ja joutui Ptolemaioksen määräyksestä Apelleen orjaksi.

Quintilianus mainitsee Antifiloksen yhtenä Filippoksen ja Aleksanterin ajan suurimmista taidemaalareista, ja luonnehtii hänen teoksiaan ilmaisulla, joka antaa niistä kuvan valoisan ja ilmavan elegantteina maalauksina. Plinius vanhemman antamassa Antifiloksen teosten luettelossa osa nimikkeistä tuntuu selvästi vastaavan tätä luonnehdintaa. Varro mainitsee Antifiloksen samassa yhteydessä kuin Lysippoksen.

## Lähteet
Agatharkhos

**Agatharkhos** (, ) voi viitata seuraaviin antiikin aikaisiin henkilöihin:

* Agatharkhos Ateenalainen (toimi n. 460 eaa.), taidemaalari
* Agatharkhos Samoslainen (toimi 416/415 eaa.), taidemaalari
* Agatharkhos Syrakusalainen (400-luku eaa.), sotapäällikkö
Muxtar Babayev

**Muxtar Babayev** (s. 16. lokakuuta 1967) on azerbaidžanilainen poliitikko ja liikemies. Hän on maan ympäristöministeri vuodesta 2018.

Babayev valittiin maansa parlamenttiin vuonna 2010. Hän kuului parlamentin ympäristö- ja luonnonvaravaliokuntaan.

Ennen politiikkaan tuloaan Babayev toimi 26 vuotta Azerbaidžanin valtiollisen öljy-yhtiön SOCARin johtajana. Hänet on nimitetty Bakun ilmastokokouksen puheenjohtajaksi.

## Lähteet
Antifilos

**Antifilos** (, ) voi viitata seuraaviin antiikin aikaisiin henkilöihin:

* Antifilos, arkkitehti
* Antifilos Ateenalainen (toimi 323 eaa.), sotapäällikkö
* Antifilos Byzantionlainen (1. vuosisata jaa.), epigrammikirjailija
* Antifilos Egyptiläinen (300-luku eaa.), taidemaalari

## Lähteet
De Clare

**de Clare** oli merkittävä normannisuku Englannissa, Walesissa ja Irlannissa. Suvun kantaisä oli Normandian herttua Rikhard I:n avioton poika, kreivi Geoffrey.

Cambridgen yliopiston Clare College on saanut nimensä perustajansa Elizabeth de Claren mukaan vuonna 1347. Claren kreivikunta Irlannissa on saanut nimensä joko Richard de Claren eli Strongbow'n, tai Thomas de Claren mukaan.

## Katso myös
*Claren linna
*Caerphillyn linna

## Lähteet
Martti Räsänen

**Martti Räsänen** -nimisiä suomalaisia henkilöitä ovat:

* Martti Räsänen (1893–1976), kielitieteilijä ja professori
* Martti Räsänen (s. 1920), näyttelijä, teatterinjohtaja ja teatteriohjaaja
* Martti Räsänen (1931–2009), jalkapallovalmentaja.
PKC

**PKC** voi viitata johonkin seuraavista:

* PKC Group, johdinsarjoja ja elektroniikkaa valmistava yritys
* proteiinikinaasi C, proteiinien aktiivisuutta säätelevä entsyymi
* kohtauksittainen kinesigeeninen dyskinesia, engl. myös *paroxysmal kinesigenic choreoathetosis* (PKC), sairaus
* julkisen avaimen salaus, engl. *public key cryptography* (PKC), joukko tiedonsalausmenetelmiä
Anitra

**Anitra** on naisen etunimi, joka tunnetaan Henrik Ibsenin näytelmästä *[[Peer Gynt]]* (1867) ja Edvard Griegin siihen säveltämästä *[[Peer Gynt (näytelmämusiikki)|Anitran tanssista]]*. Näytelmässä Anitra on arabialainen beduiinipäällikön tytär. Nimi on tulkittu Ibsenin omaksi luomukseksi, sillä se ei ole lähtöisin arabian kielestä.

Digi- ja väestötietoviraston mukaan Suomessa on toukokuuhun 2024 mennessä tilastoitu noin 280–290 Anitra-nimistä naista. Suomen lisäksi tätä etunimeä on käytetty ainakin Skandinaviassa, Saksassa ja englanninkielisissä maissa.

## Tunnettuja Anitroja
* Anitra Ahtola (s. 1972), suomalainen yrittäjä ja missi
* Anitra Bohman-Penttinen (s. 1970), suomalainen teatteriohjaaja, näyttelijä ja muusikko
* Anitra Invenius (s. 1942), suomalainen näyttelijä ja teatteriohjaaja
* Anitra Karsten (1902–1988), suomalainen psykologi ja professori
* Anitra Karto (1913–1960), suomalainen tanssija, näyttelijä ja kirjailija
* Anitra Lucander (1918–2000), suomalainen taidemaalari
* Anitra Steen (s. 1949), ruotsalainen virkamies
* Anitra Tumševica (s. 1971), latvialainen säveltäjä ja viulisti

## Lähteet

## Aiheesta muualla
* Etunimien taivutus: Anitra (Kotimaisten kielten keskuksen verkkojulkaisu)
Wachter

**Wachter** on seuraavien henkilöiden sukunimi:

* Anita Wachter (s. 1967), itävaltalainen alppihiihtäjä
* Matt Wachter (s. 1976), yhdysvaltalainen muusikko.

## Katso myös
* Wächter
9/11 (vuoden 2017 elokuva)

**9/11** on 8. syyskuuta 2017 ensi-iltansa saanut yhdysvaltalainen draamaelokuva. Elokuvan ohjasi Martin Guigui ja käsikirjoituksista vastasivat Steven Golebiowski ja Guigui itse. Elokuvan pääosissa nähdään Charlie Sheen, Whoopi Goldberg, Gina Gershon, Luis Guzmán ja Jacqueline Bisset.

## Juoni
Viiden hengen ryhmä jää loukkuun hissiin World Trade Centerin pohjoistorniin syyskuun 11. päivänä 2001. He ryhtyvät toimimaan yhdessä luopumatta toivosta ja yrittävät paeta tietäen, että on kyse elämästä ja kuolemasta.
Mani Krishnaswami

**Mani Krishnaswami** (; synt. **Mani Perundevi**; 3. helmikuuta 1930 – 12. heinäkuuta 2002 Chennai, Tamil Nadu) oli intialainen karnaattisen musiikin laulaja.

Krishnaswami opiskeli Kalakshetra Foundationissa. Häntä opettivat muiden muassa Papanasam Sivan, Tiger Varadachariar, Musiri Subramania Iyer ja Mysore Vasudevachar. Laulun lisäksi Krishnaswami sai opetusta viulunsoitossa. Hän lauloi monilla eri kielillä ja tulkitsi myös uskonnollista musiikkia. Vuonna 1979 Krishnaswami lähti kolmen kuukauden konserttikiertueelle Yhdysvaltoihin ja Kanadaan. Hän myös vieraili opettajana San Franciscon yliopistossa. Vuonna 1988 Krishnaswami osallistui Intia-festivaaliin Neuvostoliitossa ja vuonna 1991 Saksassa. Molemmilla kerroilla hän piti resitaaleja lukuisissa eri kaupungeissa. Hän esiintyi myös Lontoossa.

Krishnaswamille myönnettiin Padma Shri. Hän sai urallaan monia muitakin palkintoja, kuten Sangeet Natak Akademin palkinnon (1987), Tamil Nadun hallituksen Kalaimamani-tunnustuksen (1991) ja Sangita Kalanidhin (1993). Hänestä tehtiin Tirupatin Sri Venkateswara -yliopiston kunniatohtori vuonna 1994.

## Lähteet
Olavi Ojanne

**Olavi Otto Ensio Ojanne** (20. marraskuuta 1911 Ulvila – 2. toukokuuta 1983 Helsinki) oli suomalainen juristi, joka toimi korkeimman hallinto-oikeuden hallintoneuvoksena.

Olavi Ojanteen vanhemmat olivat kirkkoherra Otto Erhard Ojanne ja Estrid Emma Karolina Hartman ja puoliso vuodesta 1939 Sylvi Ester Nurminen. Ojanne tuli ylioppilaaksi Turun suomalaisesta lyseosta 1931 ja suoritti ylemmmän oikeustutkinnon 1938. Varatuomarin arvon hän sai  1941.

Ojanne oli ylimääräinen esittelijä valtion tapaturmatoimistossa 1941–1946, vakuutusoikeuden vt. sihteeri ja kansliapäällikkö 1946–1948, valtiovarainministeriön ylimääräinen esittelijä 1948, korkeimman hallinto-oikeuden ylimääräinen virkamies vuodesta 1943, notaari 1948, nuorempi hallintosihteeri 1949–1950 ja vuodesta 1953, esittelijäneuvos vuodesta 1961, ylimääräinen hallintoneuvos vuodesta 1967 sekä jäsen ja hallintoneuvos 1970–1978.

Ojanne oli myös nuorempi oikeuskanslerinsihteeri 1950–1954, Uudenmaan läänin lääninasessori 1955–1961, Helsingin vuokratarkastuslautakunnan sihteeri 1943–1962, valtion palkkauskomitean sihteeri 1947–1949, Uudenmaan verotarkastuslautakunnan ja perintöverotarkastuslautakunnan puheenjohtaja 1956–1960 ja leimaverotuksen uudistamistoimikunnan jäsen 1966–1974.

## Lähteet

## Aiheesta muualla
*
Espoon hiippakunnan piispa

**Espoon hiippakunnan piispa** johtaa Espoon hiippakuntaa. Espoon hiippakunnan piispa toimii hiippakuntansa hengellisenä johtajana ja ylimpänä virkamiehenä. Piispan hengellisiin tehtäviin kuuluu valvoa, että saarnoissa noudatetaan Suomen evankelis-luterilaisen kirkon tunnustusta ja että sakramentit sekä jumalanpalvelukset toimitetaan kirkon määräysten ja tradition mukaisesti. Virkansa puolesta piispa toimii Espoon hiippakunnan tuomiokapitulin puheenjohtajana sekä piispainkokouksen että kirkolliskokouksen jäsenenä. Piispa vihkii myös Espoon hiippakunnan papit, lehtorit, kirkot ja kappelit. Piispa asettaa myös vakinaiset papit virkoihinsa ja suorittaa seurakunnissa piispantarkastuksia. 

Espoon hiippakunnan piispana on toiminut 1. helmikuuta 2019 lähtien Kaisamari Hintikka.

## Piispat

## Lähteet
Dimetyyliglyoksiimi

**Dimetyyliglyoksiimi** (C4H8N2O2) on oksiimeihin kuuluva orgaaninen yhdiste. Yhdistettä voidaan käyttää reagenssina analyyttisessä kemiassa.

## Ominaisuudet, valmistus ja käyttö
Huoneenlämpötilassa dimetyyliglyoksiimi on väritöntä kiteistä ainetta. Kuumennettaessa se usein sublimoituu noin 10 astetta ennen sulamispistettään. Yhdiste liukenee vain niukasti veteen, mutta paremmin esimerkiksi etanoliin, asetoniin ja dietyylieetteriin. Dimetyyliglyoksiimi muodostaa komplekseja. Nikkeli ja palladium saostuvat vedestä punaisena ja keltaisena sakkana, monet muut metallit muodostavat veteen liukenevia värillisiä komplekseja. Monet dimetyyliglyoksiimikompleksit liukenevat orgaanisiin liuottimiin.

Dimetyyliglyoksiimia valmistetaan diasetyylin ja hydroksyyliamiinin reaktiolla. Vaihtoehtoisesti yhdistettä voidaan valmistaa lähtien butanonista.
:

Dimetyyliglyoksiimia käytetään nikkelin ja palladiumin gravimetriseen määritykseen. Sitä käytetään myös esimerkiksi koboltin ja raudan spektrofotometriseen määritykseen.

## Lähteet
Wallberg

**Wallberg** tai **Walberg** on seuraavien henkilöiden sukunimi:

* Harriet Wallberg (s. 1956), ruotsalainen kliinisen fysiologian erikoislääkäri
* Mikael Wallberg, ruotsalainen karateka

;Walberg
* Kåre Walberg (1912–1988), norjalainen mäkihyppääjä.

## Katso myös
* Wahlberg
Madeleinen Pariisi

**Madeleinen Pariisi** () on Christian Carionin ohjaama, vuonna 2022 ensi-iltansa saanut belgialais-ranskalainen elokuva.

## Juoni
Elokuvan päähenkilö on vanha rouva nimeltä Madeleine, joka jättää rakkaan kotinsa ja muuttaa vanhainkotiin. Hän tilaa taksin, ja alkaa tehdä tuttavuutta vähäsanaisen kuljettaja Charlesin kanssa, jolle hän alkaa kertoa myrskyisestä menneisyydestään. Matkalla vanhainkotiin Madeleine haluaa kuitenkin poiketa hänelle tärkeissä paikoissa vielä viimeisen kerran.

## Aiheesta muualla
*
Niin käy kun rakastuu

**Niin käy kun rakastuu** on suomalaislaulaja Markku Aron toinen studioalbumi vuodelta 1973. Levyn tunnetuin kappale on ”Jestas sentään”, joka oli parhaimmillaan Suomen jukeboxien 12. myydyin single.

Levyltä julkaistiin yhteensä kolme singleä, joista ”Moskiitto” ja ”Jestas sentään” kohosivat listoille.

Albumi julkaistiin CBS-levymerkillä vinyylilevynä ja C-kasettina.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
#### Kapellimestarit
* Markku Johansson (1, 2, 4, 6, 7, 8, 10, 11)
* Nacke Johansson (3, 9)
* Jaakko Salo (5)

### Muusikoita
* Markku Aro – laulu
* Arto Alaspää – taustalaulu (7) 
* Matti Bergström – basso (1, 8, 11)
* Heikki Hämäläinen – viulu (9, 11) 
* Antero Jakoila – kitarat (7, 9, 11, 12) 
* Ilpo Kallio – rummut ja lyömäsoittimet (1–3, 7, 11) 
* Heikki Laurila – kitarat (2, 3, 9, 10, 12) 
* Ande Päiväläinen – rummut ja lyömäsoittimet (7, 10) 
* Jaakko Raulamo – sello (11) 
* Esko Rosnell – rummut ja lyömäsoittimet (2, 3, 9, 12) 
* Arno ”Nono” Söderberg – kitarat (2, 6–8, 11)
* Irma Tapio – taustalaulu (3, 7) 

### Tuotanto
* Jukka Teittinen – äänitys (ainakin 2–4, 7, 9, 12)
* Harry Bergman – äänitys (ainakin 2–4, 7, 9)
* Ronnie Kranck – äänitys (ainakin 12)
* Jorma Tähtinen – levykotelo
* Jorma Breider – valokuvat

## Lähteet
Wendell Rodricks

**Wendell Rodricks** (28. toukokuuta 1960 Mumbai, Maharashtra – 12. helmikuuta 2020 Colvale, Goa) oli intialainen muotisuunnittelija.

## Opinnot ja ura muotisuunnittelijana
Rodricks valmistui cateringalan oppiarvolla vuonna 1982 ja aloitti työskentelyn Omanin Masqatissa. Hän kuitenkin lähti opiskelemaan muotia Los Angelesiin ja Pariisiin. Hän palasi Intiaan vuonna 1988 ja perusti oman tuotemerkkinsä vuonna 1989.

Rodricks perusti ensimmäisen muotiliikkeensä Panajiin Goaan. Hän oli suunnittelijana tyyliltään minimalistinen. Rodricks korosti työssään myös ympäristöystävällisyyttä. Hänellä oli merkittävä rooli goalaisten kunbi sari -perinneasujen palauttamisessa suosioon. Rodricks osallistui ensimmäisenä intialaisena muotisuunnittelijana Igedon näytökseen. Hän oli vuonna 2001 myös ensimmäinen intialainen muotisuunnittelija, joka avasi Dubai Fashion Weekin. Rodricks oli mukana perustamassa Lakmé Fashion Week -tapahtumaa. Hänelle myönnettiin Padma Shri vuonna 2014. Vuonna 2016 Rodricks siirsi tuotemerkkinsä Schulen Fernandesin johdettavaksi. Hän keskittyi tämän jälkeen työhön Goan ensimmäisen muotimuseo Moda Goa Museum & Research Centren parissa. Museo perustettiin Colvalen kaupungin perinteikkääseen Casa Dona Maria -taloon.

## Muu työ
Rodricks oli *[[Goa Today]]n* kolumnisti ja kirjoitti myös *[[The Voice of Fashion]]* -lehteen. Hän julkaisi kirjat *Moda Goa* (2011), *Green Room* (omaelämäkerta, 2012) ja *Poskem* (2019). Rodricks esiintyi cameorooleissa elokuvissa *[[Boom (elokuva)|Boom]]* (2003), *[[Fashion (elokuva)|Fashion]]* (2008) ja *[[Shab]]* (2017). Lisäksi hän oli näyttelijänä televisioelokuvassa *True West* (2002).

Rodricks puolusti aktiivisesti ympäristöasioita sekä seksuaali- ja sukupuolivähemmistöjen oikeuksia. Hän perusti näihin vähemmistöihin kuuluville suunnatun auttavan puhelimen.

## Yksityiselämä
Rodricks oli avoimesti homoseksuaalinen. Hänen elämänkumppaninsa oli Jerome Marrel. Pariskunta avioitui siviiliseremoniassa Pariisissa vuonna 2002.

## Kuolema ja jälkivaiheet
Rodricks kuoli sydäninfarktiin kotonaan Goassa helmikuussa 2020. Purple Style Labs osti hänen tuotemerkkinsä vuonna 2020 ja avasi sille uuden liikkeen Mumbaihin.

## Lähteet

## Aiheesta muualla
*
Innvik

**Innvik** on taajama Strynin kunnassa Vestlandin läänissä Norjassa. Taajaman pinta-ala on 0,7 neliökilometriä ja asukasluku 428 vuonna 2023. Vuoteen 1965 saakka Innvik oli itsenäinen kunta.

Innvik kyrkje1.JPG|Innvikin kirkko

## Lähteet

## Aiheesta muualla
Innvikin kirkko

**Innvikin kirkko** () on Strynin kunnassa Vestlandin läänissä Norjassa sijaitseva kahdeksankulmainen puukirkko vuodelta 1822.
## Lähteet

## Aiheesta muualla
Oldenin vanha kirkko

**Oldenin vanha kirkko** () on Strynin kunnassa Vestlandin läänissä Norjassa sijaitseva puinen ristikirkko vuodelta 1759.
## Kuvia

Olden Old Church Sogn og Fjordane Altarpiece02 2015-04-28.JPG|Alttaritaulu
Olden old church Sogn og Fjordane interior 2015-04-28.JPG|Kirkkosali

## Lähteet

## Aiheesta muualla
Sheila Bhatia

**Sheila Bhatia** (; 1. maaliskuuta 1918 Sialkot – 17. helmikuuta 2008) oli intialainen näytelmäkirjailija ja teatteriohjaaja.

Bhatia ei saanut muodollista koulutusta punjabilaisen kansanmusiikin koulutusta, mutta tuli tunnetuksi "punjabilaiseksi oopperaksi" kutsutun näyttämötaiteen muodon luojana. Hän kirjoitti ja tuotti kaikkiaan 29 punjabilaista oopperaa. Bhatia kirjoitti ja ohjasi urdun ja pandžabin kielillä. Hän asettui Delhiin asuttuaan myös Lahoressa ja Kashmirissa. Bhatia perusti elämänkumppaninsa Hali Vatsin kanssa Delhi Art Theatren. Lisäksi hän toimi New Delhin National School of Draman näyttelemisen laitoksen johtajana.

Bhatia teki yhteistyötä muun muassa Faiz Ahmad Faizin kanssa. Vaikka hän erikoistui punjabilaiseen oopperaan ja musikaaleihin, hän julkaisi myös runoja. Bhatialle myönnettiin lukuisia palkintoja ja tunnustuksia, kuten Padma Shri (1971), Sangeet Natak Akademin palkinto teatteriohjauksesta (1982) ja Kalidas Samman (1997).

## Lähteet
Valentin Paret-Peintre

**Valentin Paret-Peintre** (s. 14. tammikuuta 2001 Annemasse, Rhône-Alpes, Ranska) on ranskalainen maantiepyöräilijä. Hän aloitti ammattilaisuransa AG2R Citroën Teamissa vuonna 2022 ja edusti sittemmin Decathlon AG2R La Mondiale Teamina tunnettua joukkuetta kauden 2024 loppuun. Vuodesta 2025 alkaen hän on kilpaillut Soudal-Quick Stepissä.

Paret-Peintre voitti Bocca della Selvaan päättyneen kymmenennen etapin vuoden 2024 Italian ympäriajossa 29 sekunnin erolla Romain Bardet'iin. Ranskan ympäriajossa 2025 hän voitti Mont Ventoux'lle päättyneen 16. etapin.

Myös Valentin Paret-Peintren vanhempi veli Aurélien Paret-Peintre on maantiepyöräilijä.

## Saavutuksia

Lähteet: Pro Cycling Stats, Cycling Archives
;2019
:Classique des Alpes juniors, voitto
;2020
:Ronde de l'Isard, 3. etapin voitto
;2024
:Italian ympäriajo, kokonaiskilpailussa 16:s, 10. etapin voitto, 20. etapilla toinen
;2025
:Tour of Oman, kokonaiskilpailussa toinen, pistekilpailun, nuorten kilpailun ja 5. etapin voitto
:Ranskan ympäriajo, 16. etapin voitto
;2026
:Katalonian ympäriajo, kokonaiskilpailussa neljäs

## Lähteet
Prasada

**Prasada** (myös *prasad*, *prasadam*; ) on hindulaisuudessa siunattuna pidettyyn ruokaan viittaava nimitys.

Ruoasta tulee hinduperinteiden mukaan siunattua kun se uhrataan asiaankuuluvien rukousten yhteydessä jumalolennolle, joka uskomuksen mukaan ottaa tarjouksen vastaan ja antaa sille siunauksen. Palvontamenoihin osallistuvat saavat tämän jälkeen syödä prasadan. Ennen siunauksen saamista tarjottavasta ruoasta käytetään nimitystä *naivedya*. Sen maistaminen valmistuksen aikana ei ole sallittua. Yleensä prasada on kasvisruokaa, johon voi lämpimän ruoan lisäksi kuulua hedelmiä ja makeisia. Prasadaan saattaa liittyä rajoituksia, joilla kielletään tiettyjä ainesosia, kuten valkosipuli, sipuli ja sienet. Prasadan uhraaminen ja syöminen kuuluu monissa hinduperinteissä osana upachara-palvelukseen.

Prasadan uhraamisen ja syömisen käytäntöä harjoitetaan hindujen parissa myös kotioloissa. Temppelioloissa uhrattavaa ruokaa saavat yleensä valmistaa vain koulutetut temppelipapit (pujarit). Erittäin suuria määriä prasadaa saatetaan tarjota esimerkiksi diwali-juhlan aikana. Hengellisen gurun antamaa ruokaa saatetaan gurun seuraajien keskuudessa pitää prasadana, koska guru nähdään jumaluuden elävänä ilmentymänä.

Sikhiläisyydessä esiintyy vastaava käytäntö. Siinä makean Karah Parshad -ruokalajin nauttiminen kuuluu palvontamenoihin ja tärkeisiin erikoistapahtumiin.

## Lähteet
Aurélien Paret-Peintre

**Aurélien Paret-Peintre** (s. 27. helmikuuta 1996 Annemasse, Rhône-Alpes, Ranska) on ranskalainen maantiepyöräilijä. Hän aloitti ammattilaisuransa AG2R La Mondiale -tallissa vuonna 2018 ja edustaa edelleen samaa joukkuetta, nimeltään nyt Decathlon CMA CGM Team.

Paret-Peintre voitti Lago Lacenoon päättyneen neljännen etapin Italian ympäriajossa 2023 kahden sekunnin erolla Andreas Leknessundin.

Myös Aurélien Paret-Peintren nuorempi veli Valentin Paret-Peintre on maantiepyöräilijä.

## Saavutuksia

Lähteet: Pro Cycling Stats, Cycling Archives
;2013
:Giro di Basilicata, kokonaiskilpailun ja 1. etapin voitto
;2014
:Tour of Istria, kokonaiskilpailun ja 1. etapin voitto
;2020
:Italian ympäriajo, kokonaiskilpailussa 16:s
;2021
:Grand Prix La Marseillaise, voitto
:Mercan'Tour Classic, toinen
:Ranskan ympäriajo, kokonaiskilpailussa 15:s
;2023
:Tour des Alpes-Maritimes et du Var, kokonaiskilpailussa toinen, 3. etapin voitto
:Italian ympäriajo, kokonaiskilpailussa 15:s, 4. etapin voitto
;2024
:Tour des Alpes-Maritimes, kokonaiskilpailussa kolmas
:Tour of the Alps, 5. etapin voitto
:Liège–Bastogne–Liège, viides
;2025
:Vuelta a la Región de Murcia, toinen

## Lähteet
Kööpenhaminan käräjäoikeus

**Kööpenhaminan käräjäoikeus** () on Tanskan suurin käräjäoikeus. Se sijaitsee Gammeltorv-aukion laidalla Christian Fredrik Hansenin suunnittelemassa, vuonna 1815 valmistuneessa talossa. Vuoteen 1905 saakka se oli myös Kööpenhaminan kaupungintalo. Julkisivuun on kaiverrettu motto *Med lov skal man land bygg* ("Maa on lailla rakennettava"), joka on peräisin kuningas Valdemar II Sejrin Jyllannin maakuntalain johdannosta 1200-luvulta.
## Lähteet

## Aiheesta muualla
* Verkkosivut
Guram Kašia

**Guram Kašia** (; s. 4. heinäkuuta 1987 Tbilisi, Gruusian SNT, Neuvostoliitto) on georgialainen jalkapalloilija, pelipaikaltaan keskuspuolustaja. Hän on vuodesta 2021 edustanut slovakialaista Slovan Bratislavaa. Hän on aiemmin pelannut kotimaansa lisäksi kahdeksan vuotta Alankomaissa ja kolme vuotta Yhdysvalloissa. Hän sai täyteen sata A-maaottelua toisena georgialaisjalkapalloilijana vuonna 2022.

Kašia edusti uransa alussa kotimaassaan Tbilisin Dynamoa. Elokuussa 2010 hän siirtyi alankomaalaisseura Vitesseen, jossa hän pelasi 245 Eredivisie-ottelua ja teki niissä 20 maalia. Vuonna 2017 hän voitti Vitessen kapteenina Alankomaiden cupin, ja seuraavalla kaudella hän pelasi kansallisten otteluiden lisäksi kuusi ottelua Eurooppa-liigassa. Kaudet 2018–2020 hän edusti Pohjois-Amerikan MLS:ssä San Jose Earthquakesia. Alkuvuoden 2021 hän pelasi Georgiassa Lokomotivi Tbilisin joukkueessa. Kesällä 2021 hän siirtyi Slovan Bratislavaan, jossa hän on voittanut kolme liigamestaruutta.

Kašia on pelannut Georgian A-maajoukkueessa huhtikuusta 2009 alkaen ja toiminut joukkueen kapteeninakin. Hän on pelannut huhtikuun 2024 loppuun mennessä Georgian A-maajoukkueessa ennätykselliset 112 ottelua ja tehnyt niissä kolme maalia: lokakuussa 2012 MM-karsintaottelussa Suomea, kesäkuussa 2018 ystävyysottelussa Maltaa ja kesäkuussa 2022 Kansojen liigan ottelussa Gibraltaria vastaan.

Guram Kašian isoveli Šota Kašia pelasi jalkapalloa Georgian pääsarjassa ja alle 21-vuotiaiden maajoukkueessa.

## Lähteet
Tetratseeni (räjähde)

**Tetratseeni** (**(1-(5-tetratsolyyli)-3-guanyylitetratseenihydraatti**) on herkkä räjähde, jota käytetään aloiteräjähteenä ja herkisteenä nalleissa.

Tetratseeniräjähdettä valmistetaan antamalla natriumnitriitin reagoida etikkahappoon liuotettujen pimagediinisuolojen kanssa 30-40&nbsp;°C lämpötilassa.

Tetratseeni on hiukan herkempi iskuille kuin räjähdyselohopea. Se hajoaa kiehuvassa vedessä ja räjähtää kuumennettaessa, lähteestä riippuen 130-160&nbsp;°C lämpötilassa.

## Lähteet
Kaikki tämä elämä

**Kaikki tämä elämä** on toimittaja ja kansanedustaja Susanne Päivärinnan toukokuussa 2024 julkaisema muistelmateos. Kirjan on kustantanut Teos.

Kirjassaan Päivärinta kertoo elämästään ja urastaan toimittajana ''Ylellä'' ja ''Iltalehdessä'' sekä sittemmin politiikassa kokoomuksen kansanedustajana.

## Lähteet
Apelles

**Apelles** () voi viitata seuraaviin antiikin kreikkalaisiin henkilöihin:

* Apelles Kolofonlainen (300-luku eaa.), taidemaalari; tunnetuin samannimisistä
* Apelles Askalonlainen (1. vuosisata jaa.), tragediakirjailija
* Apelles Khioslainen (200-luku eaa.), Platonin Akatemiaan kuulunut filosofi
* Apelles Makedonialainen vanhempi (k. 218 eaa.), Filippos V:n neuvonantaja
* Apelles Makedonialainen nuorempi (200/100-luku eaa.), Filippos V:n ystävä, ehkä edellämainitun poika
* Apelles tai Apellias (1. vuosisata jaa.), yksi 70 apostolista, Smyrnan piispa
* Apelles (toimi n. 188 jaa.), gnostikko, Markionin oppilas

## Lähteet
Giorgi Tšakvetadze

**Giorgi Tšakvetadze** (; s. 29. elokuuta 1999 Tbilisi) on georgialainen jalkapalloilija, pelipaikaltaan hyökkäävä keskikenttäpelaaja. Hän on kesäkuusta 2023 edustanut Englannin mestaruussarjassa pelaavaa Watfordia, aluksi lainasopimuksella. Hän on aiemmin pelannut kotimaansa lisäksi Belgiassa, Saksassa ja Slovakiassa. Hän on pelannut Georgian A-maajoukkueessa vuodesta 2018.

Tšakvetadze siirtyi belgialaisseura Gentiin elokuussa 2017. Hän on vuodesta 2022 alkaen pelannut lainasopimuksilla saksalaisessa Hamburger SV:ssä, slovakialaisessa Slovan Bratislavassa ja englantilaisessa Watfordissa, joista viimeksi mainittu osti hänet itselleen helmikuussa 2024. Tšakvetadze voitti Slovakian liigamestaruuden vuonna 2023.

Tšakvetadze pelasi Georgian alle 17-, alle 18-, alle 19- ja alle 21-vuotiaiden maajoukkueissa. Hän pelasi Georgian A-maajoukkueessa ensimmäisen kerran maaliskuussa 2018. Hän on pelannut huhtikuun 2024 loppuun mennessä A-maajoukkueessa 24 ottelua ja tehnyt niissä kahdeksan maalia: maaliskuussa 2018 ensimmäisessä A-maaottelussaan Liettuaa vastaan, syys-marraskuussa 2018 Kansojen liigan otteluissa Kazakstania, Latviaa, Andorraa ja toistamiseen Kazakstania vastaan, kaksi maalia maaliskuussa 2023 ystävyysottelussa Mongoliaa vastaan sekä yhden maalin syyskuussa 2023 EM-karsintaottelussa Espanjaa vastaan.

## Lähteet
Kööpenhaminan poliisitalo

**Kööpenhaminan poliisitalo** () on Kööpenhaminan poliisilaitoksen päämaja. Se valmistui vuonna 1924 arkkitehti Hack Kampmannin suunnittelemana. Hän kuoli vuonna 1920, minkä jälkeen työn vei päätökseen hänen kollegansa Aage Rafn.
## Lähteet

## Aiheesta muualla
Budu Zivzivadze

**Budu Zivzivadze** (; s. 10. maaliskuuta 1994 Kutaisi) on georgialainen jalkapalloilija, pelipaikaltaan hyökkääjä. Hän on tammikuusta 2023 edustanut Saksan 2. Bundesliigassa pelaavaa Karlsruhea. Hän on aiemmin pelannut kotimaansa lisäksi Tanskassa ja Unkarissa. Hän on pelannut Georgian A-maajoukkueessa vuodesta 2017.

Zivzivadze on edustanut Tanskassa Esbjergiä sekä Unkarissa Mezőkövesdiä, Fehérvária ja lainasopimuksella Újpestia. Hän siirtyi tammikuussa 2023 saksalaisseura Karlsruheen, jossa hän on pelannut 2. Bundesliigassa 1,5 kauden aikana 39 ottelua ja tehnyt 12 maalia.

Zivzivadze pelasi Georgian alle 17-, alle 19- ja alle 21-vuotiaiden maajoukkueissa. Hän pelasi Georgian A-maajoukkueessa ensimmäisen kerran tammikuussa 2017. Hän on pelannut huhtikuun 2024 loppuun mennessä A-maajoukkueessa 25 ottelua ja tehnyt niissä seitsemän maalia: maaliskuussa 2022 ystävyysottelussa Bosnia ja Hertsegovinaa, kesäkuussa 2022 Kansojen liigan otteluissa Bulgariaa ja Pohjois-Makedoniaa, maaliskuussa 2023 ystävyysottelussa Mongoliaa ja syyskuussa 2023 EM-karsintaottelussa Norjaa vastaan sekä kaksi maalia maaliskuussa 2024 EM-jatkokarsintojen välierässä Luxemburgia vastaan.

## Lähteet
Ardikes ja Telefanes

**Ardikes Korinttilainen** (; ) ja **Telefanes Sikyonlainen** (; ) olivat kaksi antiikin kreikkalaista taidemaalaria, jotka esitetään taiteenalan varhaisiksi kreikkalaisiksi edustajiksi.

Ardikeen sanotaan olleen kotoisin Korintista ja Telefaneen Sikyonista. Heidän tarkkaa ajoitustaan ei tunneta. Plinius vanhemman mukaan Ardikes ja Telefanes olivat ensimmäiset kreikkalaiset taiteilijat, jotka piirsivät ääriviivapiirroksia, joissa ilmaistiin myös uloimpien ääriviivojen sisäpuolelle jääneitä osia, kuitenkaan käyttämättä värejä. Tässä heidän taidettaan on verrattu John Flaxmanin ja Moritz Retzschin piirroksiin 1800-luvulla. Plinius sanoo, että tällaisen varjoja jäljentävän ääriviivapiirtämisen (*umbra hominis lineis circumducta*, *pictura linearis*), keksijöinä esiintyivät niin egyptiläiset, korinttilaiset kuin sikyonlaisetkin. Hän lisää omana mielipiteenään, että tällaisen piirtämisen keksijä oli joko egyptiläinen Filokles tai korinttilainen Kleanthes, ja sen seuraavat askeleet ottivat Ardikes ja Telefanes, jotka ensimmäisenä lisäsivät piirroksiin myös hahmon sisäosien viivoja (*spargentes lineas intus*).

## Lähteet
Ardikes

**Ardikes** (, ) voi viitata seuraaviin:

* Ardikes Korinttilainen, antiikin kreikkalainen taidemaalari
* *[[Ardices (suku)|Ardices]]*, siilikässuku
Telefanes

**Telefanes** (, ) voi viitata seuraaviin antiikin kreikkalaisiin henkilöihin:

* Telefanes Fokislainen (400-luku eaa.), kuvanveistäjä
* Telefanes Sikyonlainen, taidemaalari
Aristeides Thebalainen

**Aristeides Thebalainen** (, ; 300-luku eaa.) oli antiikin kreikkalainen taidemaalari, joka oli kotoisin Thebasta.

## Elämä

Aristeideen isä oli taidemaalari Aristodemos, ja hänen opettajinaan toimivat Euksenidas sekä hänen oma vanhempi veljensä Nikomakhos. Aristeides oli Apelleen jonkin verran vanhempi aikalainen, ja toimi noin vuosina 360–330 eaa.

Aristeideella oli kaksi poikaa, Nikeros ja Ariston, joille kummallekin hän opetti maalaamisen taidon. Plinius vanhempi mainitsee, että Aristeideella oli lisäksi oppilas, jonka nimi oli myös Aristeides.

## Teokset

Plinius kuvaa Aristeideen ansioksi erityisesti ihmisten tunnetilojen taidokkaan kuvaamisen. Erääksi hänen maalauksekseen mainitaan teos, joka esitti vauvaa, joka hamuili kuolettavasti haavoittuneen äitinsä rintaa; vaarana oli, että lapsi joisi verta maidon sijasta. Sen tulkitaan tasapainoilleen taitavasti säälin ja vastenmielisyyden tunteiden herättämisen välillä. Aleksanteri Suuri ihaili maalausta niin paljon, että vei sen Pellaan. Toinen Aristeideen maalaus esitti turvananojaa niin taitavasti, että tämän äänen melkein saattoi kuulla. Kolmanneksi mainitaan Iristä esittänyt maalaus, joka oli keskeneräinen, mutta silti hyvin ihailtu. Neljäs on Pliniuksen mainitsema filosofi Leontionia esittänyt maalaus nimeltä *Leontion ajattelemassa [[Epikuros]]ta*. 

Aristeideen maalausten hinnoista Plinius kertoo useita anekdootteja. Kerran hän teki Elateian tyrannille Mnasonille maalauksen, joka esitti taistelua persialaisia vastaan ja sisälsi sata henkilöhahmoa; Aristeides sai jokaisesta kymmenen minaa. Kauan hänen kuolemansa jälkeen Pergamonin kuningas Attalos maksoi eräästä hänen maalauksestaan sata talenttia. Kun Mummius myi Kreikasta saamaansa sotasaalista, Attalos yritti ostaa Aristeideen Dionysosta esittäneen maalauksen  sestertiuksen hintaan. Mummius kuitenkin ymmärsi tästä maalauksen arvon, kieltäytyi myymästä sitä ja vei sen Roomaan, jossa se asetettiin Cereen temppeliin. Samalla siitä tuli ensimmäinen kreikkalainen maalaus, joka laitettiin kaupungissa julkisesti esille. Tutkijat ovat olleet erimielisiä, viittaavatko kaksi viimeksi mainittua tapausta samaan maalaukseen.

Aristeides tunnettiin myös ilotyttöjä esittäneistä maalauksistaan, ja siksi Athenaios käyttää hänestä nimitystä *pornografi* (). Hänen värienkäyttönsä sanotaan olleen jossakin määrin karkeaa. Jotkut ovat laittaneet Aristeideen nimiin enkaustiikan eli vahamaalauksen keksimisen, mutta Plinius mainitsee, että vahamaalauksia tunnettiin jo varhaisemmilta Polygnotokselta, Nikanorilta ja Arkesilaokselta.

## Lähteet
Aristodemos Thebalainen (taidemaalari)

**Aristodemos Thebalainen** (, ; 400/300-luku eaa.) oli antiikin kreikkalainen taidemaalari, joka oli kotoisin Thebasta. Hän oli taidemaalari Nikomakhoksen isä ja opettaja ja myös taidemaalari Aristeideen isä, ja vaikuttaa toimineen 300-luvun eaa. alkupuolella.

Taidemaalari Aristodemos Thebalaista ei tule sekoittaa kirjailija Aristodemos Thebalaiseen.

## Lähteet
Aristolaos

**Aristolaos** (, ; 300/200-luku eaa.) oli antiikin kreikkalainen taidemaalari, joka oli kotoisin Sikyonista. Hän oli taidemaalari Pausiaan poika ja oppilas ja toimi näin 118. olympiadin aikoihin eli vuoden 308 eaa. tienoilla. Plinius vanhempi mainitsee useita hänen teoksiaan ja luonnehtii hänen tyyliään ankaraksi.

## Lähteet
Demofilos Himeralainen

**Demofilos Himeralainen** (, ; 400-luku eaa.) oli antiikin kreikkalainen taidemaalari, joka oli kotoisin Himerasta Sisiliasta. Hän toimi noin vuoden 424 eaa. tienoilla. Jotkut pitivät Demofilosta Zeuksiin opettajana; toiset taas mainitsevat Zeuksiin opettajaksi Neseas Thasoslaisen. Muutoin Demofiloksesta ei tiedetä mitään.

## Lähteet
Demofilos

**Demofilos** (, ) tai **Damofilos** (, ) voi viitata seuraaviin:

* Damofilos tai Demofilos (400-luku eaa.?), taidemaalari ja kuvanveistäjä
* Damofilos (100-luku), filosofi ja sofisti
* Damofilos Bithynialainen tai Demofilos Bithynialainen (100-luku), pythagoralainen filosofi

* Demofilos (300-luku), Konstantinopolin patriarkka 370–380
* Demofilos, arkkitehti
* Demofilos Himeralainen (400/300-luku eaa.), taidemaalari
* Demofilos Kymeläinen (300-luku eaa.), historioitsija
* Demofilos Thespiailainen (k. 480 eaa.), thespiailaisten sotapäällikkö Thermopylain taistelussa

## Lähteet
T. V. Gopalakrishnan

**Tripunithura Viswanathan Gopalakrishnan** (; s. 11. kesäkuuta 1932 Thrippunithura, Kerala) on intialainen mridangaminsoittaja, laulaja ja viulisti. Hän on esittänyt sekä hindustanilaista että karnaattista musiikkia.

Gopalakrishnan syntyi muusikkosukuun ja aloitti mridangam-lyömäsoittimen soittamisen 4-vuotiaana. Hän esiintyi 6-vuotiaana Kochin palatsissa Victor Hope Linlithgow'n edessä. Pian Gopalakrishnan alkoi säestää laulaja Chembaita, josta tuli hänen tärkein opettajansa. Lisäksi hän sai kirana gharana -koulukunnan mukaista opetusta hindustanilaisessa musiikissa. Gopalakrishnan suoritti *Bachelor of Commerce* -tutkinnon, mutta omistautui päätoimisesti uralleen muusikkona.

Vuonna 1969 Gopalakrishnan piti ensimmäisen hindustanilaisen musiikin konserttinsa laulajana Chennaissa. Hän on tehnyt yhteistyötä muiden muassa Ravi Shankarin, Alla Rakhan ja lukuisten länsimaalaisten muusikkojen kanssa. Hän kuuluu varhaisiin kansainvälisen uran luoneisiin intialaisiin muusikoihin. Gopalakrishnan on tulkinnut kokeellistakin ohjelmistoa esimerkiksi esittämällä karnaattista jazzia länsimaisin soittimin. Hänen oppilaidensa joukossa ovat olleet muiden muassa Ilaiyaraaja, Rajkumar Bharathi, K. J. Yesudas, Kadri Gopalnath, A. R. Rahman, Sivamani, Bhupinder Singh ja Carola Grey. Gopalakrishnan on saanut lukuisia palkintoja, joihin ovat kuuluneet Padma Bhushan, Sangeet Natak Akademin palkinto ja Sangita Kalanidhi.

## Lähteet
The Innocents (vuoden 2021 elokuva)

**The Innocents** (alkuperäinen nimi *De Uskyldige*, engl. *The Innocents*, suom. *Viattomat*) on usean Euroopan maan yhteistuotantona toteutettu elokuva vuodelta 2021. Sitä on kuvailtu arthouse-kauhuelokuvaksi. Elokuvan on käsikirjoittanut ja ohjannut Eskil Vogt, joka on aiemmin mm. käsikirjoittanut elokuvat *Oslo August 31st*, *Thelma* ja *[[The Worst Person in the World|Maailman huonoin ihminen]]*. Elokuva on norjankielinen.

*The Innocents* kuvattiin 3 028 000 euron budjetilla, jota Suomen elokuvasäätiö tuki 105 000 € summalla. Elokuvaa rahoitti myös Yle.

Kuvaaja on Sturla Brandth Grøvlen. Musiikin säveltäjä on Pessi Levanto. Foley-äänistä vastasi Heikki Kossin työryhmä. Erikoistehostemeikkaajat ovat Saara Räisänen ja Salla Yli-Luopa. Tuottajiin kuuluivat Misha Jaari ja Mark Lwoff.

Kavi on todennut elokuvan aiheuttavan voimakasta ahdistusta ja luokitellut sen sallituksi yli 16-vuotiaille. Elokuva sisältää mm. eläinrääkkäystä. 

Elokuva sai Suomen elokuvateattereissa 1 316 katsojaa. 

## Näyttelijät
* Ida ... Rakel Lenora Fløttum
* Anna ... Alva Brynsmo Ramstad
* Idan ja Annan äiti ... Ellen Dorrit Petersen
* Idan ja Annan isä ... Morten Svartveit
* Ben ... Sam Ashraf
* Aisha ... Mina Yasmin Bremseth Asheim
* Aishan äiti ... Kadra Yusuf
* Benin äiti ... Lisa Tønne

## Arvosteluja
 Aki Lehti, Muropaketti

 Marta Bałaga, Episodi

 Jussi Lahtonen, Film-O-Holic

 Miska Rantanen, Helsingin Sanomat

 Tuomas Rantanen, Voima

 Jussi Virratvuori, Savon Sanomat

 John Nugent, Empire

 Peter Bradshaw, The Guardian

 Henri Waltter Rehnström, *[[Turun Sanomat]]*

 Brian Tallerico, RogerEbert.com

 Wendy Ide, The Observer

 Jussi U. Pellonpää, FilmiFIN

## Lähteet
Luettelo Amerikan ortodoksisen kirkon priimaksista

**Luettelo [[Amerikan ortodoksinen kirkko|Amerikan ortodoksisen kirkon]] (OCA) [[priimas|priimaksista]]**.

Ennen 1920-luvun alkua, kaikki Pohjois-Amerikan venäläis-ortodoksiset kristityt kuuluivat Venäjän ortodoksisen kirkon alaisuuteen. Pohjois-Amerikassa sijainnutta hiippakuntaa (jolla oli eri aikoina eri nimiä) johti Venäjän kirkon nimittämä piispa tai arkkipiispa.

Vuoden 1917 lokakuun vallankumouksen jälkeen yhteydet Venäjän ortodoksisen kirkon ja Pohjois-Amerikassa sijainneen hiippakunnan yhteydet lähestulkoon lakkasivat olemasta. Vuonna 1920 Moskovan patriarkka Tihon määräsi kaikki Venäjän ulkopuolella oleva venäläis-ortodoksiset kirkot toimimaan itsenäisesti, kunnes normaalit yhteydet palautuisivat ja matkustaminen olisi jälleen mahdollista. Lisäksi muutamat ortodoksiset yhteisöt, jotka olivat kuuluneet Venäjän kirkon alaisuuteen mutta eivät olleet etnisesti venäläisiä liittyivät omien kotimaittensa ortodoksisiin kirkkoihin saadakseen esipaimenen ohjausta ja hallintoa osakseen.

Pohjois-Amerikan hiippakunta (joka tunnettiin nimellä "Metropolia") julistautui autonomiseksi helmikuussa 1924, ja arkkipiispa Platonista tuli ensimmäinen Koko Amerikan ja Kanadan metropoliitta. Tuosta lähtien OCA:n priimaksen titteli on ollut Koko Amerikan ja Kanadan metropoliitta sen lisäksi, että hän on ollut OCA:n jonkin tietyn hiippakunnan arkkipiispa. Kun OCA (joka silloin tunnettiin nimellä Venäläis-ortodoksinen kreikkalaiskatolinen kirkko Pohjois-Amerikassa) sai Venäjän ortodoksiselta kirkolta autokefalian vuonna 1970 (mitä kaikki ortodoksiset kirkot eivät ole tunnustaneet), sen uudeksi nimeksi tuli Amerikan ortodoksinen kirkko, ja johtavaa metropoliittaa puhuteltiin sanoilla *His Beatitude*, jonka vastine suomeksi lienee *Korkeasti pyhitetty*.

## Viitteet
Luigi Bianchi

**Luigi Bianchi** (18. tammikuuta 1856 Parma, Italia – 6. kesäkuuta 1928 Pisa, Italia) oli italialainen matemaatikko. Hän oli vuodesta 1886 professori Pisan yliopistossa, jossa hän tutki differentiaaligeometriaa. Hän laati useita oppikirjoja. Hän oli vuodesta 1900 aikakauskirjan *Annali di matematica* päätoimittaja.

Bianchille myönnettiin 1883 Italian tiedeakatemian Accademia Nazionale delle Scienzen matematiikkapalkinto.

## Teokset (valikoima)
* *Lezioni di geometria differenziale*, 1894, 2. p. 1902–1903
* *Lezioni sulla teoria dei funzioni di variabili complesse*, 1901
* *Lezioni sulla teoria dei gruppi continui*, 1903

## Lähteet

## Aiheesta muualla